ร้านนี้ตั้งอยู่ในห้างเมกา บางนา โซนอาหารตรงข้ามบิ๊กซีเลย
เป็นบูทที่มีแต่ตู้เค้ก ไม่มีที่ให้นั่งทานค่ะ
ความพิเศษคือ เครปเค้กของที่นี่ จะมีแป้งเครปเป็นรสชาติเดียวกับแยมที่ราด
ไม่เหมือนที่อื่นที่จะมีแค่รสวานิลลาแล้วเปลี่ยนรสแยมที่ราดอย่างเดียว
รสชาติที่ลองชิมตามนี้เลยค่ะ
- รสช็อกโกแลต แยมที่ราดเข้มข้นมาก เนื้อเครปก็รู้สึกถงรสชาติช็อกโกแลตจริงๆ คนที่ชอบช็อกโกแลต คงจะชอบ เพราะเพื่อนเราชอบมาก แต่สำหรับเราแล้ว เราว่าหวานไปนิด
- รสสตรอเบอร์รี่ หอม หวานตัดเลี่ยนด้วยความเปรี้ยวของแยมสตรอเบอร์รี่ เข้ากันดีค่ะ
- รสบลูเบอร์รี่ แป้งเครปไม่ค่อยมีรสชาติเท่าไหร่ แต่แยมบลูเบอร์รี่เปรี้ยวหวานกำลังดีเลย
- รสชาเขียว กลิ่นชาค่อนข้างแรง แยมที่ราดรสเข้มข้นมาก มากจนเกินไป รสออกขมปนหวาน ไม่อร่อยเลย

สรุป ถือว่าแพงไปนิดกับราคา 90 บาท แล้วอร่อยแค่บางรส ถ้าเลือกพลาดก็ไม่อร่อย (ชาเขียว ไม่แนะนำอย่างแรง) ถ้าชอบกินเครปเค้ก ขนมหวานๆ ก็น่าลองค่ะ 

